এপস্টেইন ইস্যুতে ফের মহিলা সাংবাদিককে আক্রমণ ডোনাল্ড ট্রাম্পের!

ওয়েব ডেস্ক : মহিলা সংবাদিককে (Journalist) আক্রমণ। ফের বিতর্কে মার্কিন প্রেসিডেন্ট ডোনাল্ড ট্রাম্প (Donald Trump)। এপস্টেইন নিয়ে প্রশ্ন করার কারণে এয়ার ফোর্স ওয়ানের (ABC News) রিপোর্টার মেরি ব্রুসকে আক্রমণ করলেন তিনি। এ নিয়ে প্রশ্ন করার জন্য ওই সাংবাদিককের উপর ক্ষোভ প্রকাশ করলেন তিনি। এর পর তিনি বলেন, এবিসি-র সম্প্রচার লাইসেন্স বাতিলের হুমকিও দেন ট্রাম্প। এই বিষয়টি সমাজমাধ্যমে ভাইরাল হতেই সমালোচনার ঝড় উঠেছে। এর কিছুদিন আগে ব্লুমবার্গের আরেক মহিলা সাংবাদিক একই ধরনের প্রশ্ন করায় তাঁকে “পিগি” বলে সম্বোধন করেছিলেন ট্রাম্প।

মূলত, মার্কিন সফরে এসেছেন সৌদি যুবরাজ মহম্মদ বিন সলমন। মঙ্গলবার হোয়াইট হাউসে সাংবাদিক সম্মেলনে ট্রাম্পকে (Trump) খাশোগির হত্যা এবং ৯/১১ পরিবারগুলোর ক্ষোভ নিয়ে প্রশ্ন করেছিলেন মেরি ব্রুস। তার পরেই ওই সাংবাদিকের উপর ক্ষোভ প্রকাশ করেন মার্কিন প্রেসিডেন্ট। তিনি বলেন এবিসি ভুয়ো খবর প্রকাশিত করে। এর পর এপস্টেইন কাণ্ড নিয়ে প্রশ্ন করার কারণে ওই সাংবাদিককে “ভয়ঙ্কর রিপোর্টার” বলেন আক্রমণ করেন তিনি। এর পাশাপাশি এবিসি-র লাইসেন্স বাতিল করারও হুমকি দেন তিনি।

প্রসঙ্গত, কয়েকদিন আগে ব্লুমবার্গের সাংবাদিক ক্যাথরিন লুসি মার্কিন প্রেসিডেন্টকে এপস্টাইন ফাইলগুলি প্রকাশ না করার বিষয়ে ট্রাম্পকে প্রশ্ন করেছিলেন। সেই সময় ওই সাংবাদিককে “চুপ, চুপ, পিগি” বলে আক্রমণ করেছিলেন ট্রাম্প। এই ঘটনাটি মঙ্গলবার প্রকাশ্যে এসেছে। তা নিয়ে জোর সমালোচনা শুরু হয়েছে। সিএনএন সাংবাদিক জেক ট্যাপার ট্রাম্পের এই মন্তব্যকে “ঘৃণ্য এবং সম্পূর্ণ অগ্রহণযোগ্য” বলে সমালোচনা করেছেন। তার পর আরও এক সংবাদিককে আক্রমণ করলেন ট্রাম্প।

আরও খবর : এপস্টেইন-ফাইল নিয়ে আবার আলোচনার কেন্দ্রে ট্রাম্প!

উল্লেখ্য, জেফ্রি এপস্টেইনের (Jeffrey Epstein) বিরুদ্ধে অভিযোগ ছিল, বহু নাবালিকাকে যৌন হেনস্থা করেছিলেন তিনি। পরেই তিনি জেলের মধ্যে আত্মঘাতী হন বলেই দাবি করা হয়। কিন্তু মৃত্যুর ছ’বছর পর ট্রাম্পকে কেন্দ্র করে ফের উঠে এল এপস্টেইনের নাম। অন্যদিকে দ্য ওয়াল স্ট্রিট জার্নালে দাবি করা হয়েছে, ২০০৩ সালে এপস্টেইনের ৫০তম জন্মদিনে তাঁকে নগ্ন নারীর ছবি আঁকা একটি চিঠি পাঠিয়েছিলেন ট্রাম্প।

এমন অভিযোগের বিরুদ্ধে সংবাদমাধ্যমের মালিক সংস্থা ডো জোন্স ও তার মালিক রুপার্ট মারডকের বিরুদ্ধে ১০ বিলিয়ন ডলারের মানহানির মামলা করেছিলেন ট্রাম্প (Trump)। তিনি দাবি করেছিলেন, চিঠিটি সম্পূর্ণ ভুয়ো, ভিত্তিহীন। এদিকে, অন্যদিকে আমেরিকার কংগ্রেসে এপস্টেইন-ফাইল প্রকাশ সংক্রান্ত একটি বিল উঠতে যাচ্ছে। বিল পাস হলে এপস্টেইন–সম্পর্কিত সব নথি জনসমক্ষে আসতে পারে। ফলে ট্রাম্পের আশেপাশের রাজনৈতিক উত্তাপ আরও বাড়বে বলে মনে করছে রাজনৈতিক মহল।